Foto: Patrick Valasseris/AFP/Getty Images Fransiyada mutlaq harorat rekordi qayd etildi: Karpantra shahrida harorat 44,3 darajaga yetdi, deb xabar berdi BFMTV telekanali. Avvalgi rekord 2003 yil 12 avgustda qayd etilgandi, Sen-Kristol va Konkerak kommunalarida harorat 44,1 darajani tashkil etgan. Fransiya hukumati aholini jazirama ob-havoda hushyor bo‘lishga chaqirmoqda. Fransiya bosh vaziri Eduar Filipp jazirama sababli 4 mingta maktab yopilganini ma’lum qildi. Ta’lim vaziri Jan-Mishel Blanker kollejlardagi imtihonlar bir haftaga ortga surilganini e’lon qildi.